section_heading: O albumu
paragraph_text: Kad je At the Gates započeo sa snimanjem The Red in the Sky Is Oursa, grupa je postojala tek malo više od godinu dana. U usporedbi s EP-om Gardens of Grief iz 1991. godine, gitarist Anders Björler izjavio je kako je The Red in the Sky Is Ours strukturiraniji, ali da je zasigurno i eksperimentalan. Björler je, k tome, bio vrlo inspiriran idejama gitarista Alfa Svenssona, koje je opisao "ludim" i "vrlo izazovnim". Međutim, naknadno je izjavio kako se skupina "previše trudila impresionirati publiku s prevelikim brojem rifova i čudnim skladanjem".